Bejaarde sterf toe haar huis brand | Netwerk24
Deur Warda Meyer 19 September 2019 13:43
'n Bejaarde vrou is Donderdag in 'n brand by haar huis in Lentegeur, Mitchells Plain, dood.
Jermaine Carelse, woordvoerder van die brandweer-en-reddingsdienste in Kaapstad, sê hulle het om 00:40 'n noodoproep ontvang van 'n huis wat in Orchidstraat aan die brand is.
"Veertien brandbestryders, drie brandweerwaens en 'n reddingsvoertuig is uitgestuur. Toe hulle op die toneel aankom, het hulle 'n skakelhuis gekry wat brand.
Jermaine Carelse, woordvoerder van die brandweer-en-reddingsdienste in Kaapstad. Foto: Verskaf
Volgens die bure was een persoon vermis."
Carelse sê die 77-jarige vrou se lyk is in die huis gekry. Sy is vermoedelik weens rookinaseming dood.
"Die brand is om 01:45 geblus en 'n bou-inspekteur is ingeroep om te bepaal hoe veilig die struktuur is omdat die een helfte heeltemal afgebrand het."